2.2 ลักษณะการประกอบธุรกิจ

  (1) ประวัติความเป็นมาและพัฒนาการที่สำคัญ

บริษัทหลักทรัพย์ ยูไนเต็ด จำกัด (มหาชน) ก่อตั้งเมื่อวันที่ 1 เมษายน 2514 ในนาม “บริษัท
ซิลโก้ จำกัด” ด้วยทุนจดทะเบียนเริ่มแรก 500,000 บาท เพื่อประกอบธุรกิจหลักทรัพย์
โดยผู้เริ่มก่อตั้งบริษัท คือ กลุ่มครอบครัว “สุขะนินทร์”

ปี 2532 กลุ่มผู้ถือหุ้นเดิมได้ขายกิจการทั้งหมดให้กับกลุ่มว่องกุศลกิจ และกลุ่มเจนวัฒนวิทย์
โดยได้ทำการเปลี่ยนชื่อจากเดิมเป็นบริษัทหลักทรัพย์ ยูไนเต็ด จำกัด

ปี 2534 ได้รับคัดเลือกให้เป็นบริษัทสมาชิกตลาดหลักทรัพย์แห่งประเทศไทย หมายเลข 38

ปี 2536 ได้ทำการแปรสภาพเป็นบริษัทมหาชน จำกัด โดยเปลี่ยนชื่อเป็น บริษัทหลักทรัพย์ ยูไนเต็ด
จำกัด (มหาชน)

ปี 2537 เข้าร่วมเป็นสมาชิกศูนย์ซื้อขายตราสารหนี้ไทย หมายเลข 49

ปี 2543 เดือนมกราคม 2543 จัดตั้งบริษัท ยูไนเต็ด แอ็ดไวเซอรี่ เซอร์วิส จำกัด
โดยบริษัทถือหุ้นในสัดส่วน ร้อยละ 99.99 ของทุนที่เรียกชำระแล้ว 10 ล้านบาท
เพื่อให้บริการเป็นที่ปรึกษาทางการเงิน

ปี 2544 บริษัทมีการเสนอขายหลักทรัพย์แก่ประชาชนทั่วไป ทำให้บริษัทมีทุนจดทะเบียน
304,373,570 บาท ที่เรียกชำระแล้วเต็มจำนวน เป็นหุ้นสามัญจำนวน 60,874,714 หุ้น
มูลค่าที่ตราไว้หุ้นละ 5 บาท และในวันที่ 8 สิงหาคม ปี 2544
บริษัทเข้าจดทะเบียนในตลาดหลักทรัพย์ ใช้ชื่อย่อว่า “US”

ปี 2545 บริษัทมีการเพิ่มทุนรวม 555.6 ล้านบาท แบ่งเป็น 111.12 ล้านหุ้น มูลค่าที่ตราไว้หุ้นละ
5 บาท ซึ่งในจำนวนนี้ได้ถูกจัดสรรโดยแบ่งออกเป็น 4 ส่วน ได้แก่ 30.4 ล้านหุ้น ให้กับผู้ถือหุ้นเดิม
15.3 ล้านหุ้น จัดสรรให้กับบุคคลในวงจำกัด และ
เนื่องจากผู้ที่จองซื้อหุ้นเพิ่มทุนจะได้รับใบสำคัญแสดงสิทธิ โดยไม่คิดมูลค่า บริษัท จึงสำรองหุ้นจำนวน
60.8 ล้านหุ้นไว้เพื่อรองรับการใช้สิทธิในการแปลงสภาพใบสำคัญแสดงสิทธิ (US-W1)
ของผู้ถือหุ้นเดิม และอีก 4.5
ล้านหุ้นสำหรับรองรับการใช้สิทธิของกรรมการและพนักงานของบริษัทและบริษัทย่อย (ESOP)
และในวันที่ 3 ตุลาคม 2548 เป็นวันที่ครบอายุของใบสำคัญแสดงสิทธิ (US-W1) คือ 3 ปี
และมีผู้ถือหุ้นเดิมรวมทั้งกรรมการและพนักงานใช้สิทธิแปลงสภาพรวมทั้งสิ้นจำนวน 45,111,328 หุ้น
ทำให้ ณ วันที่ 31 ธ.ค. 48 บริษัทมีทุนจดทะเบียนชำระแล้ว 844,083,520 บาท หรือเท่ากับ
168,816,704 หุ้น

ปี 2546 บริษัทมีการเพิ่มบริษัทย่อยอีก 1 แห่งคือ บริษัท สยามไชยศรี จำกัด เพิ่มเติมจาก บริษัท
ยูไนเต็ด แอดไวเซอรี เซอร์วิส จำกัด เพื่อประกอบธุรกิจที่ปรึกษาการเงิน และเมื่อเดือน มิถุนายน
2548 บริษัทได้ขายบริษัทย่อยทั้ง 2 แห่งให้กับ นายศิริพงษ์ สมบัติศิริ
ซึ่งเป็นกรรมการผู้จัดการของทั้งสองแห่ง เพื่อลดความซ้ำซ้อนในงานด้าน ที่ปรึกษาทางการเงิน
ซึ่งบริษัทมีทีมงานอยู่แล้วในขณะนั้น

ปี 2548 บริษัทได้มีการเปลี่ยนแปลงโครงสร้างองค์กร โดยมีการขยาย สายงานการตลาดเพิ่มขึ้นอีก
2 สายงาน รวมทั้งมีการเปิดสาขาเพิ่มอีก 7 สาขา ได้แก่ สาทร บางนา ขอนแก่น อุบลราชธานี
ลำพูน อุดรธานี และสาขาบ้านโป่ง และปิดทำการ 2 สาขา ได้แก่ สาขาชลบุรี และหาดใหญ่
โดยมีคุณสุดธิดา จิระพัฒน์สกุล
เข้ามาดำรงตำแหน่งเป็นกรรมการผู้จัดการดูแลสายงานด้านการตลาดโดยเฉพาะ
นอกจากนี้ได้มีการจัดตั้งคณะกรรมการบริหารความเสี่ยง
และฝ่ายบริหารความเสี่ยงขึ้นมาดูแลงานที่เกี่ยวข้องกับความเสี่ยงด้านต่าง ๆ ของบริษัท
ขณะที่มีการลดบทบาทของคณะอนุกรรมการการลงทุนตามนโยบายของคณะกรรมการบริษัท
ส่วนการดำเนินธุรกิจ บริษัทมีแผนงานที่จะทำธุรกรรมตราสารอนุพันธ์ และธุรกรรมยืม
และให้ยืมหลักทรัพย์
โดยได้มีการจดทะเบียนเพิ่มเติมวัตถุประสงค์ในหนังสือรับรองของบริษัทต่อกระทรวงพาณิชย์
และบริษัทฯ จะเตรียมตัวยื่นขอใบอนุญาตการทำธุรกิจตราสารอนุพันธ์จากสำนักงาน กลต.
อีกครั้งในต้นปี 2551 หลังจากที่ได้ชะลอไปเมื่อปีที่แล้ว เนื่องจากเล็งเห็นว่า
ปริมาณธุรกรรมดังกล่าวยังมีไม่มากนัก

ปี 2549 เมื่อเดือนกุมภาพันธ์ 2549 กลุ่มผู้ถือหุ้นรายใหญ่ของบริษัทฯ คือ กลุ่มว่องกุศลกิจ
ได้ทำการขายหุ้นรวมจำนวน 42,923,520 หุ้น หรือเท่ากับร้อยละ 25.43
ของทุนชำระแล้วของบริษัทฯ ให้กับ บริษัท เอ พี เอฟ โฮลดิ้งส์ จำกัด
ซึ่งเป็นบริษัทที่จดทะเบียนในประเทศไทย การซื้อหุ้นดังกล่าว ส่งผลให้ บริษัท เอ.พี.เอฟ. โฮลดิ้งส์
จำกัด มีหน้าที่ต้องจัดทำคำเสนอซื้อหลักทรัพย์ที่คงเหลืออยู่ทั้งหมดของบริษัทฯ
ตามหลักเกณฑ์การเข้าถือหลักทรัพย์เพื่อครอบงำกิจการ ซึ่งผลจากการทำคำเสนอซื้อนั้น ทำให้ บริษัท
เอ พี เอฟ โฮลดิ้งส์ จำกัด เป็นผู้ถือหุ้นรายใหญ่ของบริษัท และมีหุ้นรวมเป็นจำนวน 132,565,419
หุ้น หรือคิดเป็นร้อยละ 78.53 ของทุนที่ออกและเรียกชำระแล้ว
และยังคงสภาพของบริษัทให้เป็นบริษัท จดทะเบียนในตลาดหลักทรัพย์ต่อไป

  นอกจากนั้น ในเดือนมีนาคม 2549 หลังจากกลุ่มผู้ถือหุ้นใหญ่รายใหม่เข้ามาถือหุ้น
  บริษัทมีการเปลี่ยนแปลงโครงสร้างผู้บริหาร โดยมีกรรมการลาออกจำนวน 4 ท่าน ได้แก่
  นายวิฑูรย์ ว่องกุลกิจ นายกุลวัฒน์ เจนวัฒนวิทย์ นางวิไลวรรณ ตันติธรรม และนายวีระเจตน์
  ว่องกุศลกิจและมีกรรมการใหม่เข้ามาแทน จำนวน 3 ท่าน ได้แก่ นายมิทซึจิ โคโนชิตะ
  ดำรงตำแหน่ง ประธานกรรมการ นายทัตซึยะ โคโนชิตะ เป็น ประธานกรรมการบริหาร และ
  นายเจเรมี เหลียว เป็นกรรมการผู้จัดการ หรือ ผู้บริหารสูงสุด

ปี 2550 มีการเปลี่ยนแปลงกรรมการผู้จัดการ สายงานการตลาดหลักทรัพย์ เนื่องจาก
กรรมการผู้จัดการคนเดิม คือ นางสาวสุดธิดา จิระพัฒน์สกุล
ได้ลาออกจากการเป็นกรรมการและพนักงานของบริษัท เมื่อวันที่ 15 มิถุนายน ดังนั้น บริษัทฯ
จึงได้แต่งตั้ง นายโยธิน วิริเยนะวัตร์ ให้ดำรงตำแหน่งแทน ในชื่อตำแหน่ง กรรมการบริหาร –
สายงานการตลาดหลักทรัพย์ไทย นอกจากนั้น น.ส. ทิพย์ปราณี ฉัตรมานพ
ก็ได้รับการแต่งตั้งให้ดำรงตำแหน่ง กรรมการบริหาร – สายงานสนับสนุนธุรกิจ เช่นกัน
จากตำแหน่ง รองกรรมการผู้จัดการ

ในระหว่างปี บริษัทฯ ได้ปิดสาขารวม10 แห่ง เป็นสาขาในต่างจังหวัด 8 แห่ง ได้แก่
สาขาบ้านโป่ง อุดรธานี อุบลราชธานี ขอนแก่น ลำพูน ยะลา เบตง และสกลนคร
และสาขาในกรุงเทพฯ 2 แห่ง ได้แก่ สาขาบางนา และสาขาอโศก เพื่อเป็นการลดค่าใช้จ่าย
และปรับทิศทางการดำเนินธุรกิจของบริษัทใหม่ ทำให้ ณ สิ้นปี 2550 บริษัทฯ
มีสำนักงานสาขารวมทั้งสิ้น 3 สาขา ประกอบด้วย สาขารังสิต นครปฐม และนครสวรรค์
การปิดสาขาดังกล่าวมิได้เกิดผลเสียต่อบริษัทฯ แต่ประการใด แต่กลับทำให้บริษัทฯ
สามารถลดค่าใช้จ่ายลงและมีส่วนทำให้บริษัทฯ มีผลกำไรเพิ่มขึ้น

  เมื่อวันที่ 17 มกราคม 2551 บริษัทฯ ได้ร่วมลงทุนกับ นายวีระเจตน์ ว่องกุศลกิจ และครอบครัว
  เพื่อเปิดบริษัทย่อย ชื่อ บริษัทหลักทรัพย์จัดการกองทุน ยูไนเต็ด จำกัด
  โดยมีวัตถุประสงค์ในการประกอบธุรกิจหลักทรัพย์ ประเภทการจัดการกองทุนส่วนบุคคล
  โดยมีทุนจดทะเบียน 25,000,000 บาท แบ่งเป็น 250,000 หุ้น ราคาหุ้นละ 100 บาท
  เป็นเงินลงทุนในส่วนของบริษัทฯร้อยละ 51 หรือรวมเป็นเงินไม่เกิน 12,750,000 บาท
  ซึ่งคาดว่าจะสามารถเริ่มดำเนินการได้ประมาณเดือนเมษายน 2551
  หลังจากที่ได้รับใบอนุญาตประกอบธุรกิจจาก กระทรวงการคลังแล้ว

(2) การประกอบธุรกิจ

บริษัทประกอบธุรกิจหลักทรัพย์โดยมีใบอนุญาต 4 ประเภท
ซึ่งได้แก่การประกอบกิจการนายหน้าซื้อขายหลักทรัพย์ กิจการค้าหลักทรัพย์
กิจการที่ปรึกษาการลงทุนและกิจการการจัดจำหน่ายหลักทรัพย์ โดย ณ สิ้นปี 2550
บริษัทมีสำนักงานสาขาที่ให้บริการด้านหลักทรัพย์รวม 3 แห่ง ได้แก่ สาขารังสิต สาขานครปฐม และ
สาขานครสวรรค์ นอกจากนั้น บริษัทฯ ยังมีบริการการซื้อขายหลักทรัพย์ผ่านทาง อินเตอร์เน็ตด้วย
บริษัทมีบริการด้านวาณิชธนกิจ ซึ่งให้บริการที่ปรึกษาทางการเงินที่ได้รับใบอนุญาต จากสำนักงาน
กลต. โดยมีบริการเป็นที่ปรึกษาทางการเงิน การจัดโครงสร้างผู้ถือหุ้น
การระดมทุนโดยการออกตราสารประเภทหนี้และทุน เช่น หุ้นสามัญ หุ้นบุริมสิทธิ หุ้นกู้
หุ้นกู้ควบใบสำคัญแสดงสิทธิ ฯลฯ
และการนำตราสารและหลักทรัพย์ดังกล่าวเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์
MAI ตามใบอนุญาตที่ได้รับ นอกจากนั้น บริษัทฯ มีธุรกิจการค้าหลักทรัพย์ประเภทตราสารหนี้
ซึ่งเป็นอีกธุรกิจหนึ่งที่เพิ่มฐานรายได้ให้กับบริษัทนอกเหนือจากรายได้ค่าธรรมเนียมจากการเป็นนายหน้าซื้อขายหลักทรัพย์ซึ่งเป็นรายได้หลัก
และบริษัทฯ ยังเป็นตัวแทนสนับสนุนการขายหน่วยลงทุนให้แก่บริษัทหลักทรัพย์จัดการกองทุนถึง 13
แห่ง เพื่อให้บริษัทฯ
สามารถให้บริการแก่ผู้ที่ต้องการลงทุนในหน่วยลงทุนเลือกลงทุนได้อย่างหลากหลาย
ครอบคลุมกับความต้องการของผู้ลงทุน และเป็นการเพิ่มช่องทางในการลงทุนให้แก่ลูกค้าของบริษัทฯ
ได้อีกทางหนึ่ง

ในต้นปี 2551 บริษัทฯ มีการร่วมลงทุนกับ นายวีระเจตน์ ว่องกุศลกิจ และครอบครัว เปิดบริษัทย่อย
1 แห่ง ชื่อ บริษัทหลักทรัพย์จัดการกองทุน ยูไนเต็ด จำกัด
เพื่อประกอบธุรกิจหลักทรัพย์ประเภทการจัดการกองทุนส่วนบุคคล โดยบริษัทฯ ลงทุนในสัดส่วน
ร้อยละ 51 หรือเป็นจำนวนเงินลงทุนทั้งสิ้นไม่เกิน 12.75 ล้านบาท โดยที่บริษัทย่อยดังกล่าว
มีทุนจดทะเบียน 25 ล้านบาท แบ่งเป็น 250,000 หุ้นราคาหุ้นละ 100 บาท
และคาดว่าจะเริ่มเปิดดำเนินการได้ประมาณเดือนเมษายน 2551

(3) โครงสร้างรายได้ของบริษัท

  ------------------------------------- -------- ------ -------- ------ -------- ------ -------- ------ -------- ------ --------
                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

                                                                                                                        

  รายได้                                 31                              31                              31              
                                        ธันวาคม                          ธันวาคม                          ธันวาคม          
                                        2548                            2549                            2550            

                                        ล้านบาท          %               ล้านบาท          %               ล้านบาท          %

  1. รายได้ธุรกิจหลักทรัพย์                                                                                                   

  ค่านายหน้า                              251.04          85.18           197.22          74.16           171.94          63.05

  ค่าธรรมเนียมและค่าบริการ                  14.61           4.96            9.88            3.71            13.09           4.80

  กำไร (ขาดทุน) จากการซื้อขายหลักทรัพย์       (5.15)          (1.75)          6.58            2.48            8.34            3.06

  ดอกเบี้ยและเงินปันผลจากเงินลงทุนในหลักทรัพย์   10.01           3.40            28.32           10.65           24.56           9.01

  ดอกเบี้ยเงินให้กู้ยืม                        23.46           7.96            21.50           8.08            44.77           16.42

  รวมรายได้ธุรกิจหลักทรัพย์                   293.97          99.75           263.50          99.08           262.70          96.34

  2. รายได้อื่น                            0.73            0.25            2.43            0.92            9.98            3.66

  รวมรายได้                              294.71          100.00          265.93          100.00          272.68          100.00
  ------------------------------------- -------- ------ -------- ------ -------- ------ -------- ------ -------- ------ --------

(4) เป้าหมายการดำเนินธุรกิจ

ในปี 2551 บริษัทฯ มุ่งเน้นที่จะเสริมสร้าง “มูลค่า” ให้กับลูกค้า
โดยการจัดหาผลิตภัณฑ์ที่มีความหลากหลาย และ การให้บริการที่มีคุณภาพกับลูกค้า ในขณะเดียวกัน
ก็จะคำนึงถึงการลดความเสี่ยงในด้านการปฏิบัติการ และความเสี่ยงในการทำรายการผิดพลาด
ให้น้อยที่สุดเป็นสำคัญ โดยได้ตั้งเป้าหมายการดำเนินธุรกิจโดยรวมของบริษัทฯ ไว้ ดังนี้

1) งานด้านการเป็นนายหน้าซื้อขายหลักทรัพย์ (Brokerage) เนื่องจากในปี 2550 ที่ผ่านมานั้น
ตลาดหลักทรัพย์โดยรวม อยู่ในสภาวะที่ไม่เอื้ออำนวยนัก บริษัทฯ
จึงพยายามดำเนินงานด้วยความระมัดระวังเป็นอย่างยิ่ง ทำให้บริษัทฯ
มีส่วนแบ่งการตลาดที่ค่อนข้างน้อย แต่มีผลกำไรที่เพิ่มขึ้น ดังนั้น ในปี 2551 บริษัทฯ
ก็จะยังคงมุ่งเน้นการทำผลกำไรต่อไป และจะพิจารณาเพิ่มกำลังด้านการตลาดก็ต่อเมื่อเล็งเห็นว่า
จะสามารถเพิ่มผลกำไรให้กับบริษัทฯ ได้เท่านั้น

2) งานด้านวาณิชธนกิจ (Investment Banking)
บริษัทยังคงให้ความสำคัญกับการทำธุรกิจด้านการเป็นที่ปรึกษาทางการเงิน
และการจำหน่ายและรับประกันการจำหน่ายหลักทรัพย์อย่างต่อเนื่อง
เนื่องจากเห็นว่าเป็นกลยุทธ์สำคัญที่จะช่วยสนับสนุนธุรกิจด้านหลักทรัพย์ด้วย นอกจากนี้
บริษัทยังคงมีธุรกรรมด้านวาณิชธนกิจ อื่น ๆ อีก เช่น การควบรวมกิจการ
การเป็นที่ปรึกษาการปรับโครงสร้างหนี้ เป็นต้น

ในขณะเดียวกัน บริษัทฯ ยังคงให้ความสำคัญกับการทำธุรกิจด้านอื่น ๆ รวมทั้งธุรกิจค้าตราสารหนี้
ธุรกิจตัวแทนสนับสนุนการซื้อขายหน่วยลงทุน และการแสวงหาโอกาสทางธุรกิจอื่น ๆ
ที่ทางการกำหนดให้ดำเนินการ เพื่อให้บริการที่ครบวงจร
และเพิ่มสัดส่วนรายได้ที่ไม่ใช่ค่านายหน้าซื้อขายหลักทรัพย์ ให้มีสัดส่วนไม่ต่ำกว่าร้อยละ 10
ของรายได้รวม

3) งานด้านวิเคราะห์หลักทรัพย์
บริษัทมีเป้าหมายในการสร้างผลงานวิเคราะห์หลักทรัพย์ที่มีคุณภาพและมีมาตรฐาน
เพื่อตอบสนองความต้องการของลูกค้าประเภทต่าง ๆ ในการนี้
บริษัทได้มีการริเริ่มจัดทำบทวิเคราะห์หลักทรัพย์เป็นภาษาญี่ปุ่น รวมทั้งสร้างเว็บไซท์ เป็นภาษาญี่ปุ่น
เพื่อให้บริการกับนักลงทุนชาวญี่ปุ่นโดยเฉพาะ

4) งานด้านสนับสนุน บริษัทให้ความสำคัญกับการพัฒนาระบบงานต่าง ๆ
โดยเฉพาะอย่างยิ่งระบบเทคโนโลยีสารสนเทศ อย่างต่อเนื่อง เพื่อการให้บริการที่ดีเลิศ
และรองรับการแข่งขัน และธุรกรรมใหม่ ๆ ในอนาคต